b'\n_START_ARTICLE_\nJos\xc3\xa9 Mar\xc3\xada Merino\n_START_SECTION_\nBiografia\n_START_PARAGRAPH_\nEl pare de Jos\xc3\xa9 Mar\xc3\xada Merino era membre de la Federaci\xc3\xb3 Universit\xc3\xa0ria Escolar i per les seves idees republicanes va haver d\'abandonar Lle\xc3\xb3\xc2\xa0per refugiar-se a Gal\xc3\xadcia, on va n\xc3\xa9ixer Jos\xc3\xa9 Mar\xc3\xada. Despr\xc3\xa9s de la guerra, la fam\xc3\xadlia es va instal\xc2\xb7lar de nou a Lle\xc3\xb3, on el pare de Merino (advocat de professi\xc3\xb3) va obrir un bufet i una gestoria. _NEWLINE_Els primers llibres que va tenir de nen i que li van encuriosir van ser els diccionaris i les novel\xc2\xb7les que hi havia a casa del seu pare._NEWLINE_La seva adolesc\xc3\xa8ncia va transc\xc3\xb3rrer a Madrid, ciutat on va estudiar Dret. La seva activitat laboral es desenvolupar\xc3\xa0 al\xc2\xa0Ministeri d\'Educaci\xc3\xb3. Va col\xc2\xb7laborar en projectes de la Unesco a Hispanoam\xc3\xa8rica. _NEWLINE_L\'any 1972 publica el seu primer llibre: el poemari Sitio de Tarifa; la seva primera novel\xc2\xb7la data de 1976: Novela de Andr\xc3\xa9s Choz. Entre 1987 i 1989 dirigeix el Centre de les Lletres Espanyoles del Ministeri de Cultura i a partir de 1996 es dedicar\xc3\xa0 exclusivament a la literatura._NEWLINE_Est\xc3\xa0 casat amb Mar\xc3\xada del Carmen Norverto Laborda, Catedr\xc3\xa0tica d\'Economia de l\'Empresa i Estad\xc3\xadstica de Costos de la Universitat Complutense. \xc3\x89s pare de Mar\xc3\xada, professora de Dret Constitucional a la Universitat Rei Juan Carlos de Madrid i d\'Ana Merino, poeta, dramaturga i professora associada a la Iowa University (Estats Units). _NEWLINE_\xc3\x89s patr\xc3\xb3 d\'honor de la Fundaci\xc3\xb3 de la Llengua Espanyola.  Va ser president honor\xc3\xadfic de la Fundaci\xc3\xb3 del Llibre Infantil i Juvenil "Leer Le\xc3\xb3n" i va ser triat acad\xc3\xa8mic de la Real Acad\xc3\xa8mia Espanyola al mar\xc3\xa7 de 2008, en substituci\xc3\xb3 de Claudio Guill\xc3\xa9n, ocupant la butaca M. L\'any 2009 va ser nomenat Fill Adoptiu de Le\xc3\xb3n._NEWLINE_\xc3\x89s  membre del patronat de la Fundaci\xc3\xb3 Alexander Pushkin i el 2005 el Ministeri de Cultura de Dinamarca el va nomenar \xc2\xabAmbaixador de Hans Christian Andersen\xc2\xbb._NEWLINE_En 2014 ha estat nomenat Doctor "Honoris causa" per la Universitat de Le\xc3\xb3n.\n_START_SECTION_\nObra liter\xc3\xa0ria\n_START_PARAGRAPH_\nMalgrat els seus inicis po\xc3\xa8tics, Jos\xc3\xa9 M\xc2\xaa Merino ha conreat principalment la prosa: llibres i articles de viatges, assajos literaris, cr\xc3\xadtica, novel\xc2\xb7les, novel\xc2\xb7les juvenils i contes, g\xc3\xa8nere aquest \xc3\xbaltim del que s\'ha convertit en un dels seus m\xc3\xa9s significats valedors. Tamb\xc3\xa9 \xc3\xa9s un destacat conferenciant i narrador: al costat dels tamb\xc3\xa9 lleonesos Luis Mateo D\xc3\xadez i Juan Pedro Aparicio ha recuperat el costum del filand\xc3\xb3n (reunions nocturnes en les quals s\'explicaven contes i llegendes mentre es filava o es feien altres treballs) encara que modernitzat mitjan\xc3\xa7ant la lectura de contes brev\xc3\xadssims dels mateixos autors.'